cyanic-selkie/wikianc huggingface dataset:
Art of Living
Sihtasutusel on partnerisuhted paljude valdkondade asutuste ja huvirühmadega, sealhulgas valitsuste, usuorganisatsioonide, koolide, ettevõtete, vanglate ja naisteühendustega. AOL võtmepartner on Rahvusvaheline Inimväärtuste Assotsiatsioon (International Association of Human Values).
Sihtasutusel AOL on nõuandev eristaatus ÜRO Majandus- ja Sotsiaalnõukogus ning ta teeb regulaarselt koostööd ÜRO-ga, et toetada aastatuhande arengueesmärke.[[
Euroopas on IAOLF katusorganisatsiooniks rohkem kui 40 rahvuslikule organisatsioonile, mis viivad ellu organisatsiooni haridusalgatusi. IAOLF töö aluseks on detsentraliseeritud struktuur ja kohalikud rahvuslikud organisatsioonid on registreeritud vastavalt kohalikele seadustele kas sihtasutuse, mittetulundusühingu või äriettevõttena. Alates 2003. aastast on IAOLF registreeritud Šveitsi seaduste kohaselt kui iseseisev sihtasutus.
Leedu-Valgevene NSV
Leedu-Valgevene NSV (Litbel) oli veebruarist augustini 1919 eksisteerinud riik. pisi|Leedu-Valgevene NSV Moodustati Leedu ja Valgevene bolševike poolt 27. veebruaril 1919. Mõnedel andmetel lõpetas eksisteerimise 6. juunil 1920. Vabariigi likvideerimise akti ei ole.
Pealinn oli 27. veebruarist Vilnius, 20. aprillist Minsk ja 8. augustist 1919 kuni 6. juunini 1920 Smolensk.
Territoorium
Riigi koosseisu arvati järgmiste kubermangude maad:
Valitsemine
27. veebruarist 1919 kuni 19. aprillini 1919 oli riigipeaks Kesktäitevkomitee esimees Kazimierz Cichowski (Kazimir Tsihhovski) ja valitsusjuhiks Rahvakomissaride Nõukogu esimees Vincas Mickevičius-Kapsukas
19. aprillil 1919 läks nii sõjaväeline kui ka täitevvõim üle Leedu-Valgevene NSV Kaitsenõukogule, mille esimeheks sai senine valitsusjuht Vincas Mickevičius-Kapsukas.
Basilisk (Harry Potter)
Basilisk on J. K. Rowlingu romaanisarjas "Harry Potter" hiiglaslik madu, kes elas Sigatüükas Saladuste Kambris. Harry Potter tappis ta Gryffindori mõõgaga.
Tutvustus
Basilisk on väga pikk ja ohtlik madu. Tema pilk on tappev. Kui aga elusolend ei vaata talle otse otsa, vaid näeb peegelpilti, siis ta ainult kivistub. Basilisk on ka väga mürgine. Tema hammustus tapab minutite jooksul, kui hammustatut ei ravita fööniksi pisaratega. Ämblikud pagevad ta eest.
Basiliski mürk
Kuna basiliski mürgil on ainult üks ravim, saab seda edukalt kasutada varikätkide hävitamiseks. Godric Gryffindori mõõk "määrdus" basiliskimürgiga ja seda sai kasutada varikätkide hävitamiseks. Basiliski kihvu sai kasutada varikätkide hävitamiseks.
Mágikus lények a Harry Potter-univerzumban Sinh vật huyền bí trong Harry Potter
Material Boy (Don't Look Back)
"Material Boy (Don't Look Back)" on Jeanette Biedermanni teine singel albumilt Undress to the Beat. See anti Saksamaal välja 29. mail 2009. Laulu kirjutasid Thomas Troelsen ja Remee ning produtseeris Vacuum.
Lugude nimekiri
CD 1
CD 3
Friedrich von Löwen (1654–1744)
pisi|Friedrich von Löwen Friedrich von Löwen (vene Фридрих фон Левен (Левей); 5. juuli 1654 Koluvere mõis – 9. juuli 1744 Tallinn) oli Eestimaa poliitik.
Perekond
Friedrich von Löwen sündis Georg Johann von Löweni ja Barbara Dorothea von Ferseni pojana.
Friedrich von Löwen abiellus 15. juunil 1679 Tallinnas Christina Elisabeth von Nierothiga, kes oli Magnus Nierothi (maetud 1671) ja Helena Horni tütar, ning lesestunud abielust Albu ja Luunja (kuni 1674) mõisniku Adam Bernhard Schrapferiga. Abikaasa poolvend oli Rootsi vabahärra ja Venemaa poliitik Magnus Wilhelm von Nieroth (1663–1740) ja abikaasa ema Helena Horn oli Rootsi riigitegelase Henrik Karlsson Horni tütar. Abielust sündisid:
Fimi
pisi Fimi on jõgi Aafrikas. Algab Mai-Ndombe järvest. Voolab valdavalt edelasse. Ühinedes Kasaiga, moodustab Kwa.
Talsi lennuväli
Talsi lennuväli on sertifitseerimata lennuväli Talsi piirkonnas Ģibuļi vallas Talsi linna ja Talsciemsi küla vahel.
Lennuväli rajati pärast Teist maailmasõda. Algul kasutati seda põllumajanduses ja tuletõrje otstarbel. 1950.–1960. aastail kasutati lennuvälja ka Läti linnade vahelisteks reisilendudeks. Lennuvälja kaguküljel asub suur angaariga platvorm. Tänapäeval toimuvad sealt vaid üksikud lennud, ent lennuvälja kasutatakse mudellennunduseks ja autosõiduõppeks. Lennuväljal peetakse seal ka Talsi linna rahvaüritusi.
1328
1328. aasta
Sajandid: 13. sajand – 14. sajand – 15. sajand
Aastakümned: 1270. aastad 1280. aastad 1290. aastad 1300. aastad 1310. aastad – 1320. aastad – 1330. aastad 1340. aastad 1350. aastad 1360. aastad 1370. aastad
Aastad: 1323 1324 1325 1326 1327 – 1328 – 1329 1330 1331 1332 1333
Henri Laupmaa
pisi|Henri Laupmaa Arvamusfestivalil, 2015 Henri Laupmaa (sündinud 14. märtsil 1975) on eesti IT-ettevõtja ja Eestimaa Looduse Fondi nõukogu liige.
Ta on õppinud Concordia Rahvusvahelises Ülikoolis rahvusvahelist ärijuhtimist (BA, 1997) ja Eesti Kunstiakadeemias graafilist disaini (lõpetamata).
Henri Laupmaa on kuulunud aktsiooni "Teeme ära!" korraldusmeeskonda ja on osalenud TEDxTallinn korraldamises alates selle algusest 2009. aastal. Samuti on ta osalenud Creative Commonsi litsentside eestistamisel. Kuulub Vabariigi Presidendi mõttekoja liikmete sekka.
2012. aastal asutas Laupmaa koos Tiiu Sullakatko, Tanel Kärbi, Halina Mugame ja teistega Hooandja keskkonna.
Laupmaa osales Rahvakogu töörühmas IT-tiimi juhina.
Arendas aastatel 2010–2014 Community Toolsi tarkvara.
2014. aastal anti talle aumärk vabatahtlike töö eest.
2015. aastal asutas ühisrahastusplatvormi Fundwise.
Liphart
Liphart (vene keeles Липгарт) on baltisaksa aadlisuguvõsa. Suguvõsa oli üks suurimaid Liivimaa maavaldajaid.
Päritolu ja varasem ajalugu
Liphartide päritolu ei ole täielikult selge. Suguvõsa enda traditsiooni järgi rändasid nad Liivimaale Saksimaalt ja olid suguluses Lippradt gen. Lipharti aadlisooga. Ajaloolase Tiit Rosenbergi arvates pärineb Liphartide suguvõsa aga tõenäoliselt jõukast Tallinna kodanikusoost. Suguvõsa rajajaks loetakse sadulsepp Alexander Lipharti (maeti 1656), kes võeti 1600. aastal Tallinna kodanikuks ja oli Kanuti gildi oldermann. Tema kahest pojast põlvnesid Liphartide pealiinid: Johann Liphart (suri enne 1663) rajas Võlla liini, Friedrich von Liphart (suri 1699) oli Dukuri haru esiisa.
Võlla pealiin
Selle liini rajaja Johann Liphart (suri enne 1663) oli Pärnu krahvkonna krahvi Franz Bernhard von Thurni juures koduõpetaja ja õuemeister. 1632. aastal sai ta viimase leselt kaheksaks aastaks pandivaldusena kasutada Sondva, kuhu ta rajas Võlla mõisa. Reduktsiooni ajal mõis küll reduktseeriti, kuid jäi kummatigi Johanni järeltulijate valdusse; veel 1740. aastatel oli see riigimõis Liphartide käes rendil. Johanni pojad Pärnu maakohtu assessor Johann (suri 1691) ja ooberst Johann Friedrich (1655−1723) said 10. märtsil 1688 naturalisatsiooni korras Rootsi aadlikeks, kuid rüütelkonda neid siiski ei introdutseeritud.
Liphartid rüütelkonna matriklis
1747. aastal kanti Liphartid Liivimaa rüütelkonna aadlimatriklisse suguvõsana nr. 106 ja immatrikuleeriti 1776 ka Rootsi rüütelkonda (Nr. 2032).
Kalevi Aho
Kalevi Ensio Aho (sündinud 9. märtsil 1949 Forssas) on üks tänapäeva tuntumaid Soome heliloojaid.
Aho on õppinud Sibeliuse Akadeemias Einojuhani Rautavaara kompositsiooniklassis. Pärast seda õppis Boris Blacheri juures Berliinis. Töötas muusikateaduse lektorina Helsingi Ülikoolis ja oli 1988–1993 kompositsiooniprofessor Sibeliuse Akadeemias.
Aho on tuntud suurte orkestriteoste autorina. Ta on kirjutanud 18 sümfooniat (2023. aastaks).
Eesti Üliõpilaste Seltsi maja
pisi|Eesti Üliõpilaste Seltsi maja 2017. aastal Eesti Üliõpilaste Seltsi maja on hoone Tartus aadressil Jaan Tõnissoni tänav 1, mis kuulub Eesti Üliõpilaste Seltsile.
Kalevi Aho
Ta on tuntud ka kolumnistina ja ühiskondlike teemade käsitlejana. Ta on kritiseerinud Tšetšeenia ja Iraagi sõdu ja avaldanud raamatu "Kunstniku ülesanded postmodernses ühiskonnas" (Taiteilijan tehtävät postmodernissa yhteiskunnassa).
Aastal 1999 pälvis Kalevi Aho Pro Finlandia teenetemärgi.
Eesti Üliõpilaste Seltsi maja
Hoonet on nimetatud eesti rahvusliku arhitektuuri esimeseks esindajaks ja see on arvatud kultuurimälestiseks.
Ajalugu
pisi|EÜS-i maja 1914. aasta postkaardil thumb|EÜS-i maja 2008. aastal Maja projekt telliti Georg Hellatilt, ehitusmeister oli Jüri Tease. Ehitus algas 1901. aasta kevadel ja hoone valmis 1902. aastaks. "Heinrich Koppelile kuuluva elumaja" projekt registreeriti Jurjevi linnavalitsuse ehitusosakonnas 21. aprillil/4. mail 1901.
11. septembril 1902 õnnistas Jakob Hurt maja sisse.
1912. aastaks oli maja seltsile kitsaks jäänud ning otsustati hoonet laiendada. Karl Menningu arvates tulnuks maja kui diletantlik üldse maha müüa ja ehitada mõnesse vaiksemasse kohta päris uus hoone. Esitati mitu projekti, kuid lõpuks viidi ellu organisatsiooni vilistlase Artur Kirsipuu 1928. aastal valminud projekt. Ehitustööd – veevarustuse, kanalisatsiooni ja keskkütte rajamise – võttis enda peale vilistlane Johann Ostrat. 1930. aasta aprillis pidas selts aastapäevapidustused juba uues majas, kuid suveks jäi maja tühjaks ning hoonesse tuli majavamm. 1931. aastal vajus käsikambri lagi saali ja koridori alt sisse. 1933. aastal tehti remont, kus vahetati majavammi kahjustatud osad ja paigaldati keskküte.
1935. aastal muudeti ruumid luksuslikumaks: ehitati kamina-, söögi- ja vahetuppa tammest parkettpõrandad ning seinapaneelid tamme- ja mahagonvineeriga.
Nõukogude okupatsiooni ajal kasutas hoonet Tartu Riiklik Ülikool. Aastatel 1959–1972 paiknes seal Tartu Riikliku Ülikooli arvutuskeskus, kus asus ka Eesti esimene elektronarvuti Ural-1, mis asendati mõne aasta pärast Ural-4-ga. 1971. aastal leidis EÜS-i majas raamatukogu tarbeks ehitatud ruumis koha Tartu Ülikooli kunstiajaloo kabinet. 1974. aastal läks maja kehakultuuriteaduskonna kasutusse ja mõnes ruumis tehti sisemisi ümberkorraldusi. Hoone katustati uuesti kivikatusega. Hoone tagastati EÜS-ile 1991. aastal.
Maja 100. aastapäevaks tehti uus projekt hoone renoveerimiseks ja 2002. aasta kevadel-suvel renoveeriti hoonet põhjalikult. Projekt valmis Raul Vaiksoo ja Kalju Palo koostööl. Lammutati osa ruumidevahelisi seinu, eluruum paigutati maja lõunaossa. Kolmas suurem ümberehitus oli raamatukogus, kus võeti lahti paneelrinnatis. Tehti ka uus lahendus keldrile, saalis värviti seinad mustatriibuliseks, millele vastukaaluks ülalt alla jooksev kuldne juugendornamentika. 12.–15. septembril 2002 peeti maja 100. aastapäeva pidustused. Aastatel 2007–2008 korrastati renoveerimistööde lõpetuseks soklikorrus ja krunt.
Arhitektuur
Telliskivihoone on projekteeritud juugendi mõjutustega rahvusromantilises stiilis.
Suures osas on lähtutud ajakirjas The Architectural Review 1900. aastal avaldatud noore ameerika arhitekti Frank Lloyd Wrighti joonistest.
Ehitis on liigendatud eri osadeks, mis on omaette ehitustasandil ning eraldi katustatud. Neid osi katab kohati mitmekorruseline telkkatus. Maja keskosa on kahekorruseline ja tõuseb ülejäänud majast kahe eenduva osaga esile. Horisontaalse liigenduse lisavad majale ühekorruselised külgehitised. Fassaadi punased tellised ja valge krohvipind moodustab omapärase rahvusliku vöökirjamustri. Hoone ehitati kivist keldriga. Ruumidele projekteeriti peegelvõlvitisega laed. Esiküljele kavandati kaaraknad ja suur etik, etiku nurgas on suur ümarsammas. Kastani tänava poole planeeriti esimene ehitusjärk ilma akendeta. Õuefassaadis on ovaalse sissepääsuga etik. Fassaadi ilmestavad läbi korruste asetsevad krohvist liseenid, teise korruse akende all on krohvist kassetid. Aknad on rõhutatud sillusega. Esimese korruse suur saal kaeti peegellaega ja kaunistati trafaretse juugendornamendiga. Raamatukokku ehitati ruumi ümbritsev galerii. Trepikoda kaunistasid kaared ja nišid. 1904. aastal märgiti, et majas asub 12 tuba.
Mitmesugust
1906. aastal esitleti Eesti Üliõpilaste Seltsi majas Tartu Eesti Põllumeeste Seltsi eestvõttel koostatud kunstinäitust. Kui varem oli kunstitöid eksponeeritud põllumajandusnäituse raames, siis seekord võeti see ette suuremalt ja leiti eraldi ruumid. See sai hiljem tuntuks esimese eesti kunsti näitusena.
EÜS-i majas sõlmiti 1920. aastal Soome Vabariigi ja Nõukogude Venemaa vahel rahuleping, millega viimane esma­kordselt tunnustas iseseisvat Soome riiki. Maja Soome toas on sellele pühendatud väljapanek.
Seltsi aias on võimalik vaadelda Kastani 27 maja tulemüürile tehtud seinamaalingut. EÜS-i ideekavandite konkursi võitis tänavakunstnik Hapnik. Seinamaaling, mis sisaldab mitut Tartule omast sümbolit, avati pidulikult 29. augustil 2015.
1329
Aastakümned: 1270. aastad 1280. aastad 1290. aastad 1300. aastad 1310. aastad - 1320. aastad - 1330. aastad 1340. aastad 1350. aastad 1360. aastad 1370. aastad
Aastad: 1324 1325 1326 1327 1328 - 1329 - 1330 1331 1332 1333 1334
Bychaŭ rajoon
Bychaŭ rajoon on 2. järgu haldusüksus (rajoon) Mahiloŭ oblastis Valgevenes. Rajooni pindala on 2263 km². 2016. aasta seisuga elas seal 30 225 inimest.
Rajoon moodustati 17. juulil 1924. See koosneb järgmistest külanõukogudest: Abidavičy, Chołstava, Čorny Bori, Jamnaje, Krasnaja Słabada, Łudčycy, Novy Bychaŭ, Sledziuki ja Smalica külanõukogu. Halduskeskus on Bychaŭ linn.
Rajooni suurimad jõed on Dnepr ja selle lisajõed Druć, Babroŭka, Uchlaść ning Łachva. Rajooni territoorium asub Kesk-Biarezina tasandikul, keskmiselt 150–160 meetri kõrgusel. Kõrgeim koht asub Trylesina külas (183,5 m). Madalaim koht asub Dnepri ääres (130 m). Maavaradest leidub seal turvast, kriiti, savi, liiva.
2009. aasta seisuga oli elanikest 92,46% valgevenelasi, 5,61% venelasi, 1,24% ukrainlasi ja 0,69% oli teistest rahvustest. 72,68% elanike emakeeleks oli valgevene keel, 26,09% elanike emakeeleks oli vene keel. Koduse keelena kasutas valgevene keelt 46,61% elanikke, vene keelt aga 45,68%.
Tšornobõli katastroofi tagajärjel saastus osa rajooni territooriumist ning sealsed elanikud asustati ümber.
Break On Through Tour
"Break On Through Tour" on Jeanette Biedermanni kolmas DVD.
Lugude nimekiri
DVD 1
DVD 2 (muusikavideod)
Boonuslood
Boonus
George Sessions
George Sessions (1938– 29. veebruar 2016) oli ökofilosoof.
Ta oli filosoofia õppejõud Sierra College'is, mis asub Rocklini linnas Californias.
Koos Arne Naessiga sõnastas ta süvaökoloogia põhimõtted.
Morgan Freeman
Morgan Porterfield Freeman, Jr. (sündinud 1. juunil 1937 Tennessees Memphises) on USA filminäitleja.
Freeman on tuntud oma mõjuvõimsate esinemiste poolest nii filmides kui ka televisioonis. Pärast lühikest aega Ameerika Õhujõududes töötamist kolis Freeman Los Angelesse, et jätkata näitleja karjääri.
Ta tegi oma filmidebüüdi 1964. aastal filmis "The Pawnbroker" ning jätkas oma karjääri televisiooni- ja filmirollidega. Freemani tõeline karjäär algas aga 1980. aastatel, kui ta mängis mitmetes olulistes filmides, sealhulgas "Brubaker", "Silmapaar" ("Eyewitness"), "Tänavatark" ("Street Smart") ja "Toetuge minu peale" ("Lean on Me"). Freeman on mänginud paljudes kassahittides, sealhulgas "Robin Hood: Varaste prints" ("Robin Hood: Prince of Thieves"), "Bruce kõikvõimas" ("Kõikvõimas Bruce"), "Miljoni dollari tüdruk" ("Million Dollar Baby") ja "Pimeduse rüütel" ("The Dark Knight").
Ta on võitnud mitmeid auhindu, sealhulgas Oscari, Kuldgloobuse, SAG-i ja BAFTA-auhinna.
Filmiauhinnad
Freeman on nii Oscari kui ka Kuldgloobuse kandidaadiks nimetatud 5 korda ja kummagi on ta saanud ühel korral.
1987 nimetati ta Oscari ja Kuldgloobuse kandidaadiks meeskõrvalosatäitja kategoorias rolli eest filmis "Street Smart".
1989 nimetati ta Oscari kandidaadiks meesnäitleja kategoorias ja Kuldgloobuse kandidaadiks muusikali- või komöödianäitleja kategoorias rolli eest filmis "Sõidutades miss Daisyt". Ta võitis Kuldgloobuse.
1994 nimetati ta Oscari kandidaadiks meesnäitleja kategoorias ja Kuldgloobuse kandidaadiks draamanäitleja kategoorias rolli eest filmis "Shawshanki lunastus".
1995 nimetati ta ulmefilmide auhinna Saturn kandidaadiks meesnäitleja kategoorias rolli eest filmis "Seitse".
2004 nimetati ta Oscari ja Kuldgloobuse kandidaadiks meeskõrvalosatäitja kategoorias rolli eest filmis "Miljoni dollari tüdruk". Ta võitis Oscari.
2009 nimetati ta Oscari kandidaadiks meesnäitleja kategoorias ja Kuldgloobuse kandidaadiks meesdraamanäitleja kategoorias rolli eest filmis "Alistamatu".
Dream Theater
Dream Theater on Ameerika progressiivse metali ja progressiivse roki ansambel, mis loodi 1985. aastal Majesty nime all. Ansambli liikmed on John Myung, John Petrucci, James LaBrie, Jordan Rudess ja Mike Mangini.
Ajalugu
Ansambli ajalugu sai alguse 1985. aastal, kui basskitarrist John Myung ja kitarrist John Petrucci tutvusid Berklee kolledžis õppides trummar Mike Portnoyga. Kolmekesi moodustati Majesty-nimeline trio. Kõik kolm hindasid kõrgelt selliste bändide nagu Rushi ja Iron Maideni loomingut, mistõttu kaverdati palju nende loomingut. 1986. aastal liitusid trioga Petrucci sõber Kevin Moore, kes hakkas mängima klahvpille ja laulja Chris Collins. Sellest perioodist on pärit niinimetatud Majesty demod, millest mõned lood on uuemas kuues jõudnud ka kontsertide loovalikusse. Tõelise eduni jõuti alles 1992. aasta albumiga "Images and Words", mille lugu "Pull Me Under" sai tuntuks MTVs ja seda mängiti pikka aega raadios.
Aastal 1994. anti välja album "Awake", mis lõi läbi sama hästi, kui eelmine album ning saavutas ka suurt edu. Siis vapustas aga oma ootamatu lahkumisega bändi klahvpillimängija Kevin Moore, kes soovis oma loomingule pühenduda. Dream Theater soovis ka oma lugusid turneedel mängida ning seetõttu tuli kiiresti leida klahvpillimängija. Bändi kutsuti ka Jordan Rudessi, kes keeldus, sest talle ei oleks sobinud pikad tuuritamised. Dream Theater oli väga pettunud ja siis kutsuti bändi oma endine kolledžikaaslane Derek Sherinian. Peale tuuri lõppu sai Sherinianist lõplikult ansambli liige.
1995. aastal kirjutasid ansambli liikmed valmis uue 20-minutilise singli "A Change of Seasons" ning aastatel 1996–1997 tegeleti järgmise albumiga "Falling Into Infinity". See album oli teistsugune, sest nende plaadifirma EastWest juhtkond oli just vahetunud ning uus juhtkond soovis, et nad kirjutaksid "raadiosõbralikku" muusikat. Appi kutsuti produtsent Desmond Child, kes "parandas" lugude sõnu. Kuigi lood olid progressiivse kõlaga, leidusid plaadil lood nagu "Hollow Years" ja "You Not Me", mis tekitasid fännides tunde, nagu oleks alanud bändi loomingus uus mainstream-ajastu. Kokkuvõttes oli album suur pettumus ning ansambli juhtliige Mike Portnoy kaalus tõsiselt grupi laialisaatmist.
1997. aastal moodustas Mike Portnoy Magna Chart Recordsi palvel supergroup 'i Liquid Tension Experiment, mille liikmeteks said trummidel tema ise, John Petrucci kitarril, Tony Levin basskitarril ja Jordan Rudess klahvpillidel. Sellest bändist sai meedium, mille kaudu Portnoy ja Petrucci kutsusid Rudessi uuesti oma bändi. Pärast pikka mõtlemist nõustus Rudess 1999. aastal pakkumisega. Järgmiseks hakati kirjutama fännide poolt kaua nõutud järge "Images and Wordsi" loole "Metropolis Pt 1". Valmis kirjutati terve kontseptalbum, mille teemad keerlesid armastuse, taassünni, mõrva ja reetmise ümber. Plaadi pealkirjaks sai "Metropolis Pt 2: Scenes from a Memory". Kuigi plaat jõudis vaid 73. kohani Ameerika edetabelites, võis bänd rõõmuga tähistada enda taassündi, sest nende fännid võtsid selle plaadi rõõmupisaratega vastu. 2000. aastal anti välja kontsert-DVD "Metropolis 2000: Scenes from New York". 2001. aastal anti välja kontsertplaat "Live Scenes from New York", millel olid kõik neljatunnise kontserdi palad.
2003. aasta keskel asuti töötama järgmise plaadi "Train of Thought" kallal, kusjuures samaaegselt tuuritati koos Queensrÿche'i ja Fates Warningiga. See plaat oli suuresti inspireeritud Metallica loomingust ning seetõttu mõjutas Metallica heavy metal selle plaadi muusikalist stiili raskemas ja tumedamas suunas. Kuigi kriitikud hindasid plaati suurepäraseks, olid osad vanema loomingu fännid pettunud, sest olid lootnud kuulda eelmiste albumite stiilis muusikat. Sellegipoolest leidis Dream Theater endale uusi fänne ja laiendas oma mõju. 2004. aastal esineti Tokyos Budokani saalis ning aasta lõpus antigi välja kontsert-DVD "Live at Budokan", millel leidus lisaks viimasele plaadile ka vanemat loomingut ja "kulissidetagust" materjali.
2005. aastal anti välja "Octavarium", mis tähistas järjekordset uut suunda nende loomingus. Väga palju oli sellel plaadil U2 ja Coldplay mõjutusi, kuid leidus ka pikki ja eepilisemaid lugusid. Bändi kitarrist John Petrucci on öelnud, et peab seda plaati nende parimaks loominguks. Kaks aastat kestis ka ansambli turnee ning 29. augustil 2006 anti välja bändi asutamisest 20 aasta möödumise tähistamiseks kontsert-DVD ja CD "Score, kus ansamblit saatis esimest korda nende karjääri jooksul orkester.
5. juunil 2007 anti välja "Systematic Chaos", mida promoti võimalikult palju ning seda saatis ka edu, sest sellest sai nende kõige kõrgema edetabelikoha saavutanud plaat. Tolle plaadi looming sai palju mõjutusi koomiksitest, poliitikast ja mütoloogiast. Järgnes järjekordne turnee, mis viis neid esimest korda ka Austraaliasse ning mis kestab tänaseni. Sel aastal anti välja ka nende suurkogumik "Greatest Hit (...and 21 Other Pretty Cool Songs)".
2010. aasta septembris lahkus Mike Portnoy bändist. Mike Portnoy oli asendanud Avenged Sevenfoldi Jimmy The Rev Sullivani, kes oli äsja surnud.
Jaanuaris 2011 leidsid Dream Theateri liikmed end taas stuudiost. Asuti kirjutama materjali uue plaadi jaoks. Aprillis leiti kolmeosalise dokumentaalprotsessi kaudu uus trummar, kelleks osutus Mike Mangini. Mai alguseks oli plaadimaterjal valmis ning peaaegu kogu muusika salvestatud.
Astenosfäär
350px|pisi|[[Maakera läbilõike skeem (ei ole mastaabis). Tähistused: maakoor (crust), litosfäär (lithosphere), vahevöö (mantle), tuum (core), astenosfäär (asthenosphere), välimine tuum (outer core), sisetuum (inner core)]]
Astenosfäär on Maa vahevöö ülemises osas vahetult litosfääri all paiknev viskoossne, mehaaniliselt nõrk ja plastiliselt käituv kiht. Astenosfäär on üks tähtsamaid magmaliste protsesside allikaid Maal. Talle kuulub ka juhtiv roll litosfäärilaamade liikumises.
Maa sisemuses eristatakse koostise ja keemiliste omaduste järgi kolme põhilist geosfääri: maakoor, vahevöö ja tuum. Maa ülemiste kõvade kestade jaotus maakooreks ja vahevööks tugineb nende keemiliste, mineraloogiliste ja petroloogiliste omaduste iseärasustel. Kuid reoloogiliste, see tähendab füüsikaliste omaduste alusel, jaotatakse Maa ülemine osa kolmeks kihiks: litosfääriks, astenosfääriks ja mesosfääriks.
Vahel ühendatakse litosfäär ja astenosfäär ühe mõiste – tektonosfääri – alla, millega peetakse silmas, et need kaks kihti on omavahel tihedalt seotud ning moodustavad piirkonna, kus avalduvad tektoonilised ja magmalised protsessid.
Ajalugu
Ameerika geoloog Joseph Barrell esitas 1914. aastal hüpoteesi, et isostaasia tagamiseks peab suhteliselt tugeva, peamiselt maakoorelise "litosfääri" all paiknema väiksema viskoossusega kiht, mida ta nimetas "astenosfääriks". Sellise kihi olemasolu tõestati 1960. aastatel seismiliste lainete levikiiruste vähenemise alusel selles kihis.
Barrelli ideid arendas edasi Harvardi Ülikooli geoloogiaprofessor Reginald Aldworth Daly, kes 1940. aastal võttis kasutusele mõiste "mesosfäär" ja esitas sfääride asukoha kohta hüpoteetilised arvnäitajad. Nende järgi asunuks litosfääri ja astenosfääri vaheline piir 80–100 kilomeetri sügavusel ja astenosfääri kihi paksuseks arvas Daly olevat vahemikus 120–400 kilomeetrit.
Omadused
Astenosfäär erineb litosfäärist umbes kahe suurusjärgu võrra väiksema viskoossusega (1021 puaasi) ja voolavuse võimega. Sellised astenosfääri omadused on seotud sellega, et osa tema ainest on sulanud olekus, mille osakaal ulatub ookeani keskahelike all 1–5%-ni. Sulaoleku osakaal kontinentide all ei ületa enamasti 1–2%, kuid väga vanade kontinentide all võib hoopis puududa. Astenosfääri sulaolek põhjustab magmakollete tekke, milles moodustub basaltmagma.
Astenosfäär on üldiselt tahke kivimiline keskkond, kuid kuna väikeses ulatuses on ta siiski ülessulanud olekus, siis on ta võimeline aeglaselt voolama. Astenosfääri voolamise kohta on geofüüsik Jüri Plado tabavalt öelnud: "tinglikult võib astenosfääri vaadelda voolavana miljonitesse aastatesse ulatuvas ajaskaalas". Laamtektoonika teooria kohaselt astenosfääriga võrreldes väiksema tihedusega jäigad litosfääriplokid "libisevad" aeglaselt voolaval astenosfääril, mis toimib määrdena. Arvatakse, et litosfääri liikumised on tingitud astenosfäärilises vahevöös toimuvatest konvektsioonivoogudest.
Isostaasia teooria kohaselt on litosfäär ja astenosfäär gravitatsioonilises tasakaalus. Kui isostaatiline tasakaal on häiritud, jaotub astenosfääri aines ümber, see tähendab toimub isostaatiline korrektsioon, millega kaasnevad maakoore aeglased vertikaalsed liikumised.
Ülemine piir
Litosfääri ja astenosfääri vahelist piiri määratakse peamiselt seismiliste meetoditega: sügavuse suurenedes seismiliste lainete levikiiruste kasvu peatumise või kiiruste vähenemisega. Teine meetod, mille abil astenosfääri olemasolu määratakse, on magnettelluuriline sondeerimine. Sellega mõõdetakse elektrijuhtivust ja üleminekul litosfäärist astenosfääri see näitaja suureneb.
Astenosfääri ülapiiri kohta on kirjanduses erinevaid andmeid. Sageli jäävad esitatud arvud järgmistesse piiridesse – ookeanide all 50–60 ja mandrite all 100–200 kilomeetri sügavusel (näiteks vastavalt 50 ja 200 ; 50–60 ja 100–120 ).
Seismilise sondeerimise aparatuuri arenguga on uuemad mõõtmised näidanud, et astenosfääri ülapiiri kõikumise amplituud on oluliselt suurem. Ookeani keskahelike teljetsoonides, eriti Vaikse ookeani Idakerkel, asub astenosfääri ülapiir kõigest 3–4 kilomeetri sügavusel; see tähendab, et litosfäär piirdub vaid ookeanilise maakoore ülemise osaga. Ookeani äärealade suunas litosfääri paksus kasvab ja võib küündida 80–100 kilomeetrini. See oleks ühtlasi ka astenosfääri ülemine piir. Mandrite keskosas, eriti vanade platvormide kilpide all ulatub litosfääri paksus 150–200 või rohkem (Lõuna-Aafrikas 350 kilomeetrini); Lõuna-California Ülikooli geoteaduste professor Thomas Jordani andmeil 400 kilomeetrini.
Astenosfääri kindlaksmääramise raskused sügavamal kui 150–200 kilomeetrit on viinud osa uurijaid mõttele, et mõningate piirkondade all astenosfäär puudub ja selle põhjal jõutud alternatiivse ettekujutuseni, et astenosfääri kui pidevat kesta (kui geosfääri) ei eksisteerigi; selle asemel arvatakse olevat hulk eraldiasuvaid "astenoläätsi". Venemaa geoloog Viktor Hain kummutab selle idee väitega, et mõningad piirkonnad nõrgalt väljendunud astenosfääriga (näiteks Balti kilp) demonstreerivad üliedukalt isostaatilist tasakaalu.
Alumine piir
Astenosfääri alumise piiri kohta on vähem selgust; järelikult ka kihi paksuse kohta. Astenosfääri paksus Haini andmeil ei ületa ookeanide all 50–60 kilomeetrit, seevastu mandrite all võib küündida 100–200 kilomeetrini ja kraatonite kilpide all võib astenosfäär hõlmata koguni üla- ja süvavahevöö vahelise üleminekukihi ülaosa. Mõnedes kohtades võib astenosfääri alumine piir ulatuda 700 kilomeetri sügavusele.
Dendroloogia
Dendroloogia on botaanika ja metsanduse haru, mis uurib puittaimi – puid ja põõsaid, ka liaane.
Eesti tuntumate dendroloogide seas on Endel Laas, Aleksei Paivel, Heldur Sander ja Ivar Sibula.
Kutsuge Cobra 11
"Kutsuge Cobra 11" (originaalpealkiri: "Alarm für Cobra 11 – Die Autobahnpolizei") on Saksamaa kriminaalsari, mis räägib maanteepolitseinike igapäevatööst. Sarja tegevustik toimus algul Berliinis, hiljem Kölnis ja Düsseldorfis ning nende ümbruses. Algselt oli sarja tootjaks Berliinis baseeruv Polyphon, märulistseene tootis Hürthis (Kölni külje all) paiknev Action Concept. 1998. aastaks oli Action Concept sarja tootmise täielikult üle võtnud, mispeale tegevus koliski Kölni piirkonda.
Sarja on näidatud paljudes riikides kogu maailmas. Eestis näitab seda mõnikord TV3, aga nüüd näitab seda sarja kõige rohkem TV6.
Sari on Saksamaal kõige populaarsem 14–29-aastaste seas. Sarja avaosa "Bomben bei Kilometer 92" kogus märtsis 1996 Saksamaal 10,07 miljonit vaatajat, ülejäänud 1. hooaja osade vaatajate arvuks hinnati 7 miljonit, mispeale tellis RTL Polyphonilt 22 uut osa, mida näidati RTLis 1997.–1998. aastal. Selleks ajaks oli sarja ülesehitus muutunud stabiilseks: kaks detektiivi (kellest üks (Semir Gerkhan (Erdoğan Atalay) on läbi aastate jäänud stabiilseks), ülemus, sekretär ja kaks patrullpolitseinikku. Kuna vaatajanumbrid püsisid head, tellis RTL 1998. aastal veel 16 osa, mida näidati aastatel 1998–1999, mida nüüd toodeti juba Kölnis.
Märtsis 2020 uute osade tootmine peatus koroonapandeemia tõttu ning jätkus mai viimasel nädalal. Samas olid aga levinud ka kuulujutud, et 47. hooaeg, võib jääda sarja viimaseks – RTL on tellinud 14 osa, mille pealt soovitakse näha, kui populaarseks need osutuvad ja kas edasitootmine tasub ära, kuna ühe osa tootmine maksab 750 000 – 1 000 000 eurot. Tegelikult ei jäänud viimaseks, sest 47. hooajale tuli juurde veel 2 ning hooaegu on seal nüüd kokku 49.
Osatäitjad
1 Näitleja mängis teises rollis:
Esimesed kaks uurijat: Frank Stolte ja Ingo Fischer
Stolte lahkus politseist pärast esimest hooaega (9. osa) ja tema lahkumise põhjust ei avaldatud enne tema tagasitulekut 20 aasta pärast 310. osas, kui ta andis end kiirteepolitseile üles kuriteo eest, mida ta tegelikult ei olnud sooritanud. Osas ütleb Semir Paulile, et kui tema ja Frank olid olnud partnerid ühe aasta, läks Frank üle BKA föderaalpolitseisse, kuna ta ei soovinud tegeleda kuritegude tagajärgedega. Hiljem läks Frank omakorda Delta Risk Groupi eraturvafirmasse, kus ta töötas mitmetes kriisialades – kõige äsjasem oli Bosnia ja Hertsegoviinas maamiinide kahjutukstegemine, kus Mostaris üks ta kolleeg aasta eest hukkus. Pärast sealt lahkumist oli Frank olnud 14 kuud töötu ja võlgades. Uurimise käigus selgus, et asjaga oli seotud tema endine tööandja. Frank langes kurjategijate kätte vangi, ning Semir ja Paul pidid ta päästma.
Rainer Strecker mängis sarjas uuesti 23 aasta pärast 348. osas, kus ta aga ei kehastanud Ingot, vaid rongijuht Michael Kemperit, kelle Semir ja Paul pidid kohtusse toimetama.
Semir Gerkhan
Semir Gerkhan on sarjas olnud alates 3. osast. Ta liitus kiirteepolitseiga pärast Ingo Fischeri surma ja temast sai Stolte paarimees. Ta võtab juhtumeid alati äärmiselt tõsiselt ja läheb oma nii kaugele kui vaja, et juhtum saaks lahendatud. Mõnes osas on ta võtnud puhkuse, et toibuda, kui ta paarimees juhtumi käigus hukkub või töölt lahkub.
Sarnaselt tema osatäitja Erdogan Atalayga on Semir türgi juurtega. Semir kasvas üles Kölnis Kalki linnaosas ning noorena oli tihti seadusega pahuksis – 13-aastaselt ärandas ta autosid ning saatis vangi ka ühe hea sõbra. Semiri isa Abdulkadir oli vaibaärimees, kes tahtis, et Semir kunagi tema äri üle võtaks. Kui aga Semir selle asemel politseikooli läks, siis Semiri suhe oma perega halvenes, viimati nägi Semir oma peret 1993. aastal, kui ta isa suri. Kõik pidasid tema surma Semiri süüks, kuna arvasid, et Semiri nägemine politseimundris tekitas Abdulkadiril infarkti. Tegelikult oli ta aga hoopis mürgitatud.
116. osas (8/16. hooaeg) abiellus ta büroo sekretär Andrea Schäferiga, ning neil sündis kaks tütart – Ayda ja Lily. 223. osas (16./30. hooaeg) avastas Semir, et tal on ka tütar Dana rohkem kui 11 aasta tagusest armuafäärist Nazaniga. 18./34. hooajal, kui Semir oli liiga palju tööga hõivatud ja võttis liiga palju riske, tema suhe Andreaga halvenes, ning Andrea andis sisse lahutuse.
274. osas (19./36. hooaeg), kui Dana Brüsselis inimkaubitsejate poolt rööviti, läks Semir Brüsselisse teda päästma. Ka Dana ema ja kasuisa tulid Brüsselisse, kuid tapeti kaubitsejate poolt. Sestpeale jäi Dana Semiri hoole alla.
307. osas (21./40. hooaeg) otsustas Dana tulla kiirteepolitseisse praktikale, mida Semir algselt heaks ei kiitnud.
Alates 271. osast (19./36. hooaeg) on Semir uuesti suhtes Andreaga, 318. osas (22./42. hooaeg) nad abiellusid uuesti.
Andre Fux
Sarja teises hooajas (10. osa) sai Stolte mantlipärijaks Andre Fux. Tal on must vöö karates ja ta kasutas mitmes osas oma oskusi, kui pidi kurjategijaga lähivõitlusse astuma. Fux kadus sarjast pärast 47. osa (3./6. hooaeg), kui ta Mallorcal harpuunilasust haavata sai. Fux kukkus pärast haavatasaamist merre ja politseil jäi ta surnukeha leidmata.
2013. aastal ilmus Andre ootamatult välja 254. osas (18./34. hooaeg). Andre päästab Semiri ja ta tütre elu ja kui Semir ta jaoskonda viib, väidab ta, et üks kalur oli ta elu päästnud, kui meri ta randa uhtus. Seejärel väidab ta, et alustas uut elu Keskbüroo salaagendina. Juurdluse käigus avastab Semir, et Andre on tegelikult pooli vahetanud ja Keskbüroo asemel töötab ta kuritegeliku grupeeringu heaks. Osa lõpus Andre sureb ja seekord lõplikult.
Tom Kranich
Pärast Andre "surma" Mallorcal sai 48. osas (4./7. hooaeg) Semiri uueks paarimeheks Tom Kranich. Kranich oli sarjas mitu hooaega ja 97. osas (6./13. hooaeg) otsustas politseist lahkuda, kui ta rase naine hukkus autopommiplahvatuses, mis oli tegelikult mõeldud Tomi tapmiseks.
Pärast seda, kui Tomi asendaja Jan Richter politseist lahkus, otsis Semir 126. (9./17. hooaeg) osas oma vana paarimehe üles. Nad olid pikka aega paarilised, kuni Tom 158. (11./21. hooaeg) osas üritas üksinda üht naist kurjategijate käest päästa. Selle tulemusel lasid kurjategijad naise maha ja haavasid surmavalt Tomi. Tom Kranich suri mõni minut hiljem saabunud Semiri käte vahel.
Jan Richter
Pärast Tomi esimest lahkumist oli Semiril 12 partnerit (ka hilisem kohtuekspertiisi ekspert Hartmut Freund), kellest ükski talle ei sobinud. Jan Richter oli algselt äsja politseikooli lõpetanud ja töötas varguste osakonnas. Ta kohtus Semiriga 98. osas (7./14. hooaeg) ühe juhtumi uurimisel, ning pärast juhtumi lahendamist tuli üle kiirteepolitseisse. Jan oli Semiri isamees, kui viimane 116. osas (8./16. hooaeg) Andreaga abiellus.
Jan lahkus kiirteepolitseist pärast 125. osa (8./16. hooaeg), sest ta tüdruksõber Indira Abel, kes oli kuritegeliku grupi juhi õde, sai teada, et Jan on tegelikult politseinik. Indira kavatses ta autoga alla ajada, aga selle asemel sõitis ta hoopis ise autoga kaljult alla ja hukkus. See traumeeris Jani nii, et ta lahkus politseist.
Chris Ritter
Chris Ritter oli algselt politsei salaagent, aga ta liitus kiirteepolitseiga pärast Kranichi hukkumist 158. osas (11./21. hooaeg). Chris eelistas tegutseda omapead, mis põhjustas alguses probleeme suhetes Semiriga. Ritter hukkus 179. osas (12./23. hooaeg) maffiabossi Sander Kalvuse käe läbi ja pärast Ritteri surma, jälitas Semir Kalvust mitu kuud.
Ben Jäger
Pärast Chrisi surma sai 180. osas (13./24. hooaeg) Semiri paarimeheks Ben Jäger. Jäger oli noor, mässumeelne ja ambitsioonikas politseinik, kes käitus sageli Semiri vastandina. Jägerist sai Semiri paarimees, kui Semir oli Kalvuse kohtuprotsessi peamist tunnistajat Berliini toimetamas. Semir oli alguses Beni umbusaldav, aga hiljem said neist head sõbrad. Politseitöö kõrvalt on Ben muusik, tal on bänd "The Backseats".
260. osas (18./34. hooaeg) lahkus Ben politseist, et USAs muusikuna läbi lüüa, olles äsja saanud plaadilepingu. Teine asjaolu, mis ajendas Beni politseist lahkuma oli olukord, kus ta oli Semiri elu päästmiseks sunnitud oma pruuti tulistama. Pruut sai raskelt haavata, aga jäi ellu. Pärast seda vandus Ben, et ta ei soovi enam iial sattuda olukorda, kus peab sellise otsuse langetama. Osa lõpus esinebki Ben koos oma bändiga Hollywoodis lauluga "This Time" (mille päriselus kirjutas ja laskis järgmisel aastal singlina välja tema kehastaja Tom Beck).
Flank
pisi|Vasak flank Flank ehk tiib on vapikilbi äärmine püstväli. Vapikilbil on parem flank ehk parem tiib ja vasak flank ehk vasak tiib. Parempoolset flanki peetakse õilsamaks kilbiväljaks.
Kutsuge Cobra 11
Ben Jäger
Beni lahkumise tõttu võttis Semir lühikeseks perioodiks end töölt vabaks, et toime tulla kahe raske löögiga: Ben lahkus politseist ja ta abikaasa Andrea andis sisse lahutuse.
Ben tuli ajutiselt tagasi 355. osas (24./46. hooaeg), et tähistada Semiri 50. sünnipäeva.
Alex Brandt
Pärast Ben Jägeri lahkumist politseist sai Semiri uueks partneriks Alex Brandt. Alex oli saanud just vanglast välja, kus ta oli istunud 2 aastat, sest ta lavastati nii professionaalselt süüdi. Ta oli ka enne vangi minekut politseinik olnud. Kui ta polnud väljas olnud isegi mitte 24 h arreteeriti ta jälle, kuid seekord ei juhtunud midagi halba. Samas osas vahistati ka Semir ning nad mõlemad pandi vangi sellepärast, et nad olid aidanud Alexi sõbral põgeneda, kes samuti oli tegelikult süüdi lavastatud.
291. osas (20./38. hooaja lõpuosas) kohtus Alex oma isa Frank Rickertiga. 30 aasta eest oli Frank, toona GSG-9 eriväelane, koos partneriga võtnud endale 5 miljonit Saksa marka narkokartelli raha ja terve selle aja end võimude eest varjanud. Kui Frank tapeti, lahkus Alex politseist. Pärast Semiriga hüvastijätmist sõitis ta oma Triumphi mootorrattaga ära Nordrhein-Westfalenist, kavatsedes minna Brasiiliasse oma ema otsima.
Rainer Nõlvak
pisi|Rainer Nõlvak (2012)
Kutsuge Cobra 11
Paul Renner
24./46. hooajal Klausi dementsus süvenes, mispeale hooaja lõpuosas (364. osas), soovides isaga veel nii palju aega veeta kui võimalik, lahkus Paul politseist ning läks koos isaga merele, kavatsedes seilata Uus-Meremaale. 2020. aastal hakkab Pauli asendama Semiri jaoks esimene püsiv naispartner, kelle rolli täidab Pia Stutzenstein.
Teised politseinikud
Esimesel hooajal oli Cobra 11 meeskonna abilisteks neli patrullpolitseinikku – Thomas Rieder (1.–4. osa), Anja Heckendorn (1.–8. osa), Marcus Bodmar (1. ja 5.–9. osa) ja Jochen Seyfert (2.–9. osa).
Rainer Nõlvak
Ta on Microlinki asutaja ja esimene juhataja, Curonia Researchi nõukogu esimees ja Eestimaa Looduse Fondi nõukogu esimees.
Kutsuge Cobra 11
Teised politseinikud
10. osas (2. hooaeg) said Cobra 11 abilisteks Horst "Hotte" Herzberger ja Manfred Maier-Hofer. Manfred lahkus pärast 15. osa, 16. osas (2./3. hooaeg) sai Hotte uueks paarimeheks Dieter Bonrath, kellest sai ka tema parim sõber. 3./5. hooajal sai Bonrath endale Porsche patrullautoks.
Rainer Nõlvak
3. mail 2008 korraldati Nõlvaku ettevõtmisel üle-eestiline koristusaktsioon "Teeme ära 2008", mille käigus koristasid vähemalt 50 000 vabatahtlikku kõikjalt üle Eesti ligi 6000 tonni prügi. . Sellest kasvas peagi välja üleilme liikumine "Teeme ära! Maailmakoristus"
Kutsuge Cobra 11
Teised politseinikud
223. osas (16./30. hooaeg) otsustas Hotte pärast 43 aastat politseis pensionile minna, kuid tahtis enne veel viimase juhtumi lahendada. Kinnipidamisel aga tõukas ta Beni kurjategija automaadi toru eest ära, kuid sai ise pihta ja suri mõni minut hiljem Bonrathi, Semiri, Beni ja Kimi juuresolekul.
219. osas (15./29. hooaeg) liitus kiirteepolitseiga Jennifer "Jenny" Dorn. Pärast Hotte surma sai ta Bonrathi uueks paariliseks. Algselt ei saanud Bonrath ja Jenny hästi hakkama Jenny noorusuljuse tõttu ning Bonrath otsustas üksi patrulli minna, kuid hiljem nende läbisaamine paranes. Jenny on vahel ka Semiri asendanud.
276. osas (19./37. hooaeg) tähistas Cobra 11 meeskond Bonrathi 40. tööaastat, kuid samas osas hiljem Bonrath hukkus, kui ta päästis Jenny elu. Pärast seda oli Jenny sunnitud ajutiselt minema teraapiale, kuid ta paranes ja tuli politseisse tagasi.
21./40. hooaja lõpus tekkis Jennyl suhe Pauliga, kuid enne, kui see sai tõsisemaks muutuda, läks Jenny 320. osas (22./42. hooaeg) USAsse politsei profileerimiskoolitusele, ning tuli tagasi mõne kuu pärast 329. osas, kus ta teatas, et ta sai tööpakkumise New Yorgis, ning lahkus kiirteepolitseist. Jenny teeb tagasituleku aasta pärast 337. osas, kui FBI süüdistas teda ungari miljonipärija David Bartoki röövis osalemises, mispeale ta läks Budapesti, et oma süütust tõestada. Semir ja Paul tulid talle Budapesti appi. Hiljem, 342. osas tuli Jenny kiirteepolitseisse tagasi, ning lahkus uuesti 364. osas.
300. osas (21./41. hooaeg) sai Jenny (ja hiljem Dana) partneriks Finn Bartels, ta lahkus sarjast 363. osas.
307. osas tuli Semiri tütar Dana kiirteepolitseisse praktikale, 338. osas (23./44. hooaeg) lõpetas ta politseikooli ja alates 349. osast (23./45. hooaeg) töötab kiirteepolitseis.
Ülemused
Esimeseks ülemuseks 1. ja 2. hooajal oli Katarina Lamprecht. Lamprecht lahkus pärast 15. osa.
16. osas (2./3. hooaeg) sai Cobra 11 uueks ülemuseks Anna Engelhardt. Engelhardt oli Cobra 11 ülemuseks kuni 185. osani (13./24. hooaeg), kui ta avastas, et tema hea sõber oli narkokartelli topeltagent politseis, mispeale andis ta sisse lahkumisavalduse.
Engelhardt tuli tagasi 292. osas, kui ta isiklikult tuli Semiri õnnitlema Semiri 20. tööaasta puhul kiirteepolitseis. Selgus, et Engelhardt oli korraldanud Pauli ületoomise kiirteepolitseisse Semiri partneriks. Engelhardt tuli veelkord tagasi 299. osas (21./40. hooaeg), kui Semir ja Paul aitasid tal psühhiaatriahaiglast põgeneda.
190. osas (13./25. hooaeg) sai Cobra 11 ülemuseks Kim Krüger. 362. osas tekkis tal Semiriga vaidlus ebaõnnestunud politseioperatsiooni üle, samas osas lahkus Kim kiirteepolitseist, olles saanud pakkumise saada Kölni politseiülemaks. 364. osas olid Kim ja Semir ära leppinud, samas osas sattus ta pantvangi. Kui ta üritas end päästa, tulistas teda kurjategija. Kim suri mõni minut hiljem Semiri ja Pauli juuresolekul, enne kui kiirabi saabus.
Sekretärid
Esimene sekretär oli 2. hooajal Regina Christmann. Pärast Lamprechti lahkumist 15. osas lahkus ka Regina.
16. osas (2./3. hooaeg) sai sekretäriks Andrea Schäfer. Andreal tekkis varsti suhe Semiriga, kuid veidi hiljem läksid nad lahku. See kordus veel paar korda, kuni 6./12. hooajal otsustasid Andrea ja Semir suhtesse tõsisemalt pühenduda. 116. osas (8./16. hooaeg) Andrea ja Semir abiellusid. 144. osas sündis nende esimene tütar Ayda, 204. osas (14./27. hooaeg) sündis teine tütar Lily. Pärast Ayda sündi lahkus Andrea töölt, et laste eest hoolitseda. Hiljem läks Andrea aga tööle prokuratuuri. Andrea suhe Semiriga halvenes 18./34. hooajal, kui Semir oli tööga liiga palju hõivatud ja võttis liiga palju riske, mispeale Andrea andis sisse lahutuse. Alates 271. osast (19./36. hooaeg) olid Andrea ja Semir aga uuesti suhtes. 318. osas (22./42. hooaeg) abiellusid nad uuesti.
Pärast Andrea lahkumist sai 144. osas uueks sekretäriks Petra Schubert, kui ta põgenes kiirteele kurjategijate eest, ning Tom ja Semir päästsid ta. 158. osas (11./21. hooaeg) oli Petral tekkinud suhe Tomiga. Kui aga Tom samas osas tapeti, ei suutnud Petra enam mälestuste tõttu kiirteepolitseis jätkata ja lahkus töölt.
159. osas sai uueks sekretäriks Susanne König. 278. osas (19./37. hooaeg) jäi Susanne rasedaks suhtest tuletõrjuja Tommy Gernhardtiga, kes aga osutus kurjategijaks ning osa lõpus vahistati. Laps sündis 292. osas (21./39. hooaeg) ja sai nimeks Friedrich. 360. osas sai Tommy vanglast välja, ning juhuste kokkulangevuse tõttu kohtus Susannega uuesti. Osa lõpus lahkus Susanne kiirteepolitseist ning läks koos Tommy ja Friedrichiga Hawaiile.
Osad
Sarja osi eristatakse 3 viisil – tootmis-, eetri- ja DVD-järjekord.
Eetrijärjekorras on osad järjestatud nende esimest korda RTL-s eetrissejõudmise järgi. Tavaliselt on aasta jooksul olnud kaks eetrihooaega, üldiselt kevadel ja sügisel. Kevadhooaeg kestab tavaliselt märtsist maini (mõnikord ka veebruaris ja juunis), sügishooaeg septembrist detsembrini.
Tootmisjärjekorras on osad järjestatud osade tootmisaja järgi. Tootmishooaeg hõlmab üldiselt 2 eetrihooaega (mõnikord 3), mõnikord võib üks eetrihooaeg ka hõlmata erinevatel tootmishooaegadel toodetud osa. Tootmishooaeg algab üldiselt sügishooajaga ja lõpeb kevadhooajaga.
DVD-järjekorras on osad järjestatud nii eetri- kui ka tootmisjärjekordadest erinevalt. Kaks osa – "Crash" (16. osa, 2./3. hooaeg) ja "Die Anhalterin" (37. osa, 3./5. hooaeg) – ei sisaldu vastavate DVD-hooaegade DVD-del, vaid juubeli-DVDl "Jubiläumsbox".
Eestis on TV6 osi näidanud peamiselt tootmisjärjekorras.
Kahel korral on Semiri partner vahetunud keset tootmishooaega – 34. hooajal (2013) oli Semiri partneriks Ben, kuid 35. hooajal (2014) Alex. 38. hooajal (2015) oli Semiri partneriks Alex, kuid 39. hooajal (2016) Paul. * 1 osa sisaldub "Jubiläumsbox" DVD-l.
Paul
Vicky
Mercedes- Benz C - Class Coupe ( K- BC 3508)       365. osa
Osa sissejuhatus
"Ihr Revier ist die Autobahn. Ihr Tempo ist mörderisch. Ihre Gegner: Autoschieber, Mörder und Erpresser. Einsatz rund um die Uhr für die Männer von Cobra 11. Unsere Sicherheit ist ihr Job." (Nende piirkond on kiirtee. Nende kiirus on kaelamurdev. Nende vastased on ärandajad, mõrvarid ja väljapressijad. Cobra 11 mehed töötavad ööpäevaringselt. Meie turvalisus on nende töö.)
"Ihr Revier ist die Autobahn. Ihr Einsatz heißt: volles Tempo. Ihre Gegner von heute: extrem schnell und gefährlich. Verbrechen ohne Limit – Jeder Einsatz volles Risiko für die Männer von Cobra 11." (Nende piirkond on kiirtee. Nende töö kulgeb täiskiirusel. Nende tänased vastased on äärmiselt kiired ja ohtlikud. Ilma piirideta kuritegevus – iga missioon tähendab Cobra 11 meestele maksimaalset riski.)
"Ihr Revier ist die Autobahn. Ihre Gegner: extrem schnell und gefährlich. Verbrechen ohne Limit. Jeder Einsatz – volles Risiko für die Männer von Cobra 11." (Nende piirkond on kiirtee. Nende vaenlased on äärmiselt kiired ja ohtlikud. Kuritegevus ilma piirideta – iga töö tähendab Cobra 11 meestele maksimaalset riski.)
"Ihr Revier ist die Autobahn. Ihre Gegner: extrem schnell und gefährlich. Verbrechen ohne Limit – volles Risiko für die Männer von Cobra 11." (Nende piirkond on kiirtee. Nende vaenlased on äärmiselt kiired ja ohtlikud. Kuritegevus ilma piirideta – see tähendab Cobra 11 meestele maksimaalset ohtu.)
Alates 2020. aastast ei räägita enam sissejuhatavaid tekste filmi alguses.